6. Vedtagelse af lokalplan nr. 411 Boligområde nord for Haldumvej i Hinnerup og tillæg nr. 
1 til Kommuneplan 2021-32 (Åben)
Tidl. politisk behandling PU, 10.08.21, pkt. 3, BY, 27.06.23, pkt. 14
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til lokalplan nr. 411 
Boligområde nord for Haldumvej i Hinnerup og tillæg nr. 1 til Kommuneplan 2021-32”.
Lokalplanforslaget er første etape i udbygningen af ”Byområde A”, der indgår i ”Forslag til strukturplan for 
[adresse]”, og tager udgangspunkt i en privat lodsejers ønske om at udvikle et boligområde med tæt-
lave boliger, etageboliger og åben-lave boliger med tilhørende fælles opholdsarealer, friarealer og arealer 
til regnvandshåndtering.
Formålet med lokalplanen er at muliggøre boligbebyggelse i 1-4 etager i form af åben-lave boliger, tæt-lave 
boliger og etageboliger. I tilknytning til bebyggelsen skal der desuden sikres attraktive grønne områder 
samt arealer til regnvandshåndtering. Herudover afsættes med lokalplanen plads til en række trafikanlæg, 
hvoraf størstedelen skal anlægges af udstykker i forbindelse med byggemodningen af området, som 
forudsætning for ibrugtagning af ny bebyggelse i lokalplanområdet.
Forslag til lokalplan nr. 411 er miljøvurderet for så vidt angår emnerne: Landskab, trafikstøj, menneskers 
sundhed, biodiversitet, drikkevandsforsyning samt overfladevand og klima.
Med forslag til kommuneplantillæg nr. 1 ændres afgrænsning af rammeområderne 2.BO.18 og 2.BO.19, så 
rammen for 2.BO.18 og arealet af den del af lokalplanområdet, der kan bebygges, er sammenfaldende. 
Afgrænsningen af rammeområde 2.BO.19 tilpasses, så den følger det forventede næste boligområde, der 
kan lokalplanlægges for nord for Danny Hermansen. 
Der udlægges med kommuneplantillægget desuden en ny rekreativ ramme, 2.RE.13 til regnvandsbassin 
og rekreative formål samt sker justering af udpegningerne af "Fremtidig boligområde for 12 og 30 
årsperiode", "Uønsket skovrejsning", "Fremtidigt vejanlæg", "Poul Jensen" og "Særlig værdifulde 
landbrugsområder".
Forslag til lokalplan nr. 411, den tilhørende miljøvurdering og kommuneplantillæg nr. 1 har været fremlagt 
i offentlig høring i perioden fra 3. juli til 11. september 2023. Der er i perioden indkommet 11 høringssvar. 
Høringssvarene er beskrevet i vedhæftede bilag sammen med Teknik og Miljøs kommentarer og indstilling. 
Høringssvarene er ligeledes vedhæftet.
VURDERING
De modtagne høringssvar omhandler:

lokalplanområdets påvirkning af landskabet, herunder [adresse] og Haar.

den trafikale påvirkning af de omkringliggende veje ved udbygning af lokalplanområdet
[adresse]: EMN-2021-01146
Dok-ID: 3617670
Sagsbehandler: gsmi
Byråd
19. december 2023  16:00

ønske om udvidelse af [adresse]

muligheden for at opføre etagebebyggelse

ophævelse af bevaringsinteresser ved lokalplanens vedtagelse og ønske om at bevare det 
eksisterende dige

konkrete forslag til ændringer i lokalplanens redegørelse og bestemmelser.
Teknik og Miljø indstiller, at høringssvarene ikke skal give anledning til ændringer i lokalplanen.
For så vidt angår Kommuneplantillæg nr. 1 indstiller Teknik og Miljø, at forbindelsesvejen, [adresse] 
forlængelse, tilføjes som ”Fremtidigt vejanlæg” på kort med ”Retningslinjernes afgrænsning efter 
vedtagelse af Kommuneplantillæg nr. 1”.
ØKONOMI
Vedtagelse af lokalplanen medfører ikke direkte afledte udgifter for Favrskov Kommune på kort sigt. På 
længere sigt vil realisering af lokalplanen medføre behov for finansiering af vejudvidelser og anlæg af stier 
mv. 
Udbygningen af området forventes realiseret som en privat udstykning. Den private bygherre vil forestå 
byggemodningen af området.
I forbindelse med byggemodningen, og som forudsætning for ibrugtagning af ny bebyggelse, vil der bl.a. 
skulle ske anlæg af en ny stiforbindelse mellem lokalplanområdet og stinettet syd for Haldumvej via en 
niveaufri krydsning/stiunderføring under Danny Hermansen, og en rundkørsel i krydset [adresse], [adresse] og en 
ny fordelingsvej. Disse anlæg skal bekostes af bygherren.
Med lokalplanen er der ikke taget stilling til klassificering af veje og stier. [adresse] veje og stier som 
offentlige veje og stier, må der forventes udgifter til efterfølgende kommunal drift og vedligehold. 
Lokalplanen indeholder bestemmelser om, at der skal oprettes en grundejerforening for hele 
lokalplanområdet, og giver mulighed for at et eller flere delområder kan gå sammen i mindre 
grundejerforeninger under grundejerforeningen for hele lokalplanområdet. 
Grundejerforeningen for hele lokalplanområdet vil skulle overtage driften af de store grønne kiler og 
friarealet/bufferområdet langs [adresse] samt vej og stier, hvis de klassificeres som private fællesveje og 
-stier. 
Delområdet, der er udlagt til rekreative formål og regnvandsbassin, overdrages ikke til grundejerforeningen. 
Driften vil påhvile ejeren af delområdet. Favrskov Forsyning vil skulle drifte regnvandsbassinet for den del, 
der håndterer hverdagsregn.  
Lokalplanområdet er beliggende i landzone og overføres ved lokalplanens endelige vedtagelse til byzone.
Lodsejer har tiltrådt en erklæring om fraskrivelse af den kommunale overtagelsespligt samt en aftale om 
forbud mod brug af sprøjtemidler.
INDDRAGELSE
Planforslagene har i overensstemmelse med planloven været i offentlig høring i perioden fra 3. juli til 11. 
september 2023.
17. august 2023 afholdt Teknik og Miljø et fælles borgermøde/informationsmøde om ”Forslag til 
Strukturplan for [adresse]” og ”Forslag til lokalplan nr. 411 Boligområde nord for Haldumvej i Hinnerup 
og tillæg nr. 1 til Kommuneplan 2021-32”. Den private bygherre deltog også som aktør på mødet.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 411 Boligområde nord for Haldumvej i Hinnerup” vedtages uden 
ændringer.
2.
At tillæg nr. 1 til Kommuneplan 2021-32 vedtages med ændringen, at forbindelsesvejen, [adresse] 
forlængelse, tilføjes som ”Fremtidigt vejanlæg” på kort med ”Retningslinjernes afgrænsning efter 
vedtagelse af Kommuneplantillæg nr. 1”.
3.
At ekspropriationsprocedure igangsættes med henblik på erhvervelse af de lokalplanlagte arealer til 
trafikanlæg matr.nr. 10fo, 10dæ, 10dø, 10h, 11g og 2e alle beliggende Haar By, [adresse], såfremt der 
ikke kan opnås frivillige aftaler.
BESLUTNING
Plan- og Landdistriktsudvalget, 7. december 2023:
Fraværende: Tage Kristiansen, Jytte Kristensen
Indstillingen blev godkendt med fire stemmer for og en imod. Ingen undlod at stemme.
For stemte Øvli Mathiesen, Mark Jakobsen, Øyvind Svendsen og Vera Klausen.
Imod stemte Thake Carl Kristoffersen.
Thake Carl Kristoffersen ønsker følgende bemærkning tilføjet protokollen: Enhedslisten kan ikke godkende 
"Forslag til lokalplan nr. 411 Boligområde nord for Haldumvej i Hinnerup" uden skærpede krav om 
bæredygtigt byggeri og biodiversitet. Det drejer sig særligt om krav til etablering af anlæg til indvinding af 
solenergi kombineret med batterikapacitet, maksimum boligareal for åben-lave boliger og ændringer af 
standardbestemmelser om facade- og tagmaterialer til mere bæredygtige materialer.
Økonomiudvalget, 12. december 2023:
Fraværende: Ingen
Indstillingen fra Plan- og Landdistriktsudvalget indstilles godkendt.
Byrådet, 19. december 2023:
Fraværende: Mette Skov og Johnny Thygesen
Thake Carl Kristoffersen stillede følgende ændringsforslag:
S.17 tilføjelse efter afsnit om “Konsekvensvurdering i henhold til Habitatsdirektivet”, nyt afsnit:
“Biodiversitetshensyn
Ejeren af lokalplansområdet vil tinglyse en deklaration om drift af grønne kiler og fælles opholdsarealer 
med særligt hensyn til fremme af biodiversitet. Deklarationen om fremme af biodiversitet vil følge alle 
fremtidige matrikler i lokalplansområdet.
Deklarationen om fremme af biodiversitet skal være tinglyst før den politiske behandling af 
lokalplanforslaget til endelig vedtagelse.”
(Altså inden afsnittet om landbrugsloven. Formuleringen afspejler tilsvarende vedr. sprøjtemiddelforbud 
på side 16)
S.18 Varmeforsyning, sidste sætning i afsnittet fjernes. Unødig greenwashing af lokalplanen. Afspejler 
kun den aktuelle situation, energikilde og brændslers herkomst vil ændre sig.
 
S.29 6.11 Ændres til: "Der skal etableres anlæg til indvinding af solenergi kombineret med 
batterikapacitet i bebyggelsen, jf. § 8.1, således at bebyggelsen som minimum er energineutral"
S.30 7.5 Tilføjes: “Boligarealet for den enkelte ejendom må ikke overstige 165 kvadratmeter”
S.33 8.1 Afsnit 2 ændres til: "Når der etableres anlæg til indvinding af solenergi, skal de dele af.../" 
S.34 8.2 
Afsnit 1 ændres til: "Bygningsfacader skal opføres i træ, skærmtegl/facadetegl, glas eller pudsede 
overflader. Mindre bygningsdele kan udføres i blank mur, beton, eternit, træ, malet eller forpatineret 
metal. Ved mindre bygningsdele forstås et areal, der er mindre end 1/4 af den enkelte facade.
Afsnit 4 ændres til: Noah Frandsen skal udføres som grønne tage, beklædes med mossedum eller lignende. 
Alternativt kan tage udføres som ensfarvet træspån, naturskiffer eller skærmtegl/facadetegl.
S.34 8.5 Afsnit 1 ændres til: "Ved opførelse af tæt-lav bebyggelse skal der gennem proportionering, 
materiale- og farvevalg sikres et sammenhængende arkitektonisk udtryk for det enkelte delområde. Inden 
for det enkelte delområde skal der dog samtidig sikres variation i bebyggelsens udtryk.
Tilsvarende ved . 8.6
Marius Jeppesen 9.12 tilføjelse: “De grønne kilers græsser må af biodiversitetshensyn maksimalt slås 2 gange om 
året og biomassen skal indsamles.”
For forslaget stemte 1, mens 22 stemte imod. Ingen undlod at stemme. Forslaget er dermed faldet. 
For stemte Thake Carl Kristoffersen.
Imod stemte Carlo Jespersen, Tine Laursen, Freddy Nilsson, Zelma Jessen, Ib Holm, 
Jytte Kristensen, Sara Sørensen,  
Robert Johansen, Simon Knudsen, Tage Kristiansen, Patrick Poulsen, Vera Klausen, Sara Nielsen 
Øyvind Petersen, Freddy Andreasen, Øvli Mathiesen, Øyvind Svendsen, Mark Jakobsen, Christian Nilsson, Winni Jessen 
Skåning, Tilde Koch, Keld Jessen og Dennis Iversen. 
Indstillingen fra Økonomiudvalget blev godkendt. 
Bilag

Indkomne høringssvar (3603705)

Vurdering af høringssvar  (3608170)

Forslag til lokalplan nr. 411 Boligområde nord for Haldumvej i Hinnerup (3545246)

Forslag til kommuneplantillæg nr. 1 (3545600)

Understøttelse af FN's verdensmål (3541972)
